Um 600 starfsmenn skóla- og frístundasviðs Reykjavíkurborgar eru ýmist í einangrun eða í sóttkví. Staðan hefur versnað mikið á skömmum tíma.
Staðan hefur verið að þyngjast í skólakerfinu með fjölgun smita vegna kórónuveirunnar. Starfsmönnum sem þurfa í sóttkví hefur fjölgað hratt síðustu daga.
Forföll vegna Covid eru um 10 prósent sem þýðir að það eru nálega um 600 starfsmenn hjá okkur í einangrun eða í sóttkví. Svo bætist til viðbótar forföll útaf öðrum veikindum og aðstæðum þannig að það er víða erfitt um vik að halda úti fullri þjónustu. Róðurinn hefur verið að þyngjast mikið á síðustu vikum. Í byrjun árs voru forföllin um sjö prósent vegna Covid en eru 10% núna og við fylgjumst mjög vel með og það er töluvert að bætast við af smitum. Það er ívið meira hjá börnum en hjá starfsfólki.
Þið hljótið að hafa áhyggjur af stöðunni því þetta virðist breytast hratt þessa dagana.
Já við höfum áhyggjur af stöðunni og okkar leiðbeiningar til stjórnenda er að sýna meiri varúð og skoða hópinn mjög vel uppá hvaða upplýsingar þeir gera til rakningateymisins varðandi mögulega smitgát eða sóttkví.
Um sex hundruð starfsmenn á skóla- og frístundasviði Reykjavíkur eru ýmist í sóttkví eða einangrun vegna kórónuveirusmits. Sviðsstjóri segir sífellt erfiðara að halda uppi skólastarfi. 